Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: hasonlóan a panaszok vizsgálatára más, hatáskörrel rendelkezõ hatóságot kérünk fel. Az üzletek mûködésérõl és a belkereskedelmi tevékenység folytatásának feltételeirõl szóló 4/1997. (I. 22.) Korm. rendelet 8. §-a szerint: „Az üzletek mûködési engedély szerinti mûködését és a kereskedelmi tevékenység folytatására vonatkozó jogszabályi rendelkezések
Paragraph Index: 1870

hasonlóan a panaszok vizsgálatára más, hatáskörrel rendelkezõ hatóságot kérünk fel. Az üzletek mûködésérõl és a belkereskedelmi tevékenység folytatásának feltételeirõl szóló 4/1997. (I. 22.) Korm. rendelet 8. §-a szerint: „Az üzletek mûködési engedély szerinti mûködését és a kereskedelmi tevékenység folytatására vonatkozó jogszabályi rendelkezések betartását a jegyzõ, a szakhatóságok, a Fogyasztóvédelmi Fõfelügyelõség és a területi fogyasztóvédelmi felügyelõségek ellenõrzik, amelyek együttmûködési megállapodás alapján a rendõrséggel együtt közös ellenõrzéseket is folytathatnak.” Kiemelendõ, hogy az idei évtõl az újonnan alakult Egyenlõ Bánásmód Hatóság közremûködését is lehetõségünk van igénybe venni. A szóban forgó hatóságok közül az elmúlt években elsõsorban a fogyasztóvédelmi felügyelõségekkel sikerült szorosabb együttmûködést, sikeres munkakapcsolatot kialakítanunk. Bár az ügycsoportra vonatkozó jogszabályi környezet az elmúlt években viszonylag keveset változott, mégis érdemes kiemelni azokat a jogszabályokat, amelyek a kiszolgálás kisebbségi hovatartozás miatti megtagadása esetére – az alkotmány és a kisebbségi törvény diszkriminációtilalmi rendelkezésein túl – releváns szabályokat tartalmaznak.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes